Babelscape/SREDFM huggingface dataset:
Βαλκανικό Πρωτάθλημα Σκοποβολής 1977

Το Βαλκανικό Πρωτάθλημα Σκοποβολής 1977, γνωστό ως ΙΑ΄ Βαλκανικοί Αγώνες Σκοποβολής ήταν η 11η διοργάνωση του Βαλκανικού Πρωταθλήματος Σκοποβολής, που διοργανώθηκε από την Σκοπευτική Ομοσπονδία Ελλάδος. Η διοργάνωση πραγματοποιήθηκε στο Σκοπευτήριο Καισαριανής, στην Αθήνα από την Τρίτη 26 έως και την Παρασκευή 29 Απριλίου του 1977.<ref name=26/4/1977>Εφημερίδα Μακεδονία, 26/4/1977, σ. 4 "efimeris.nlg.gr", Ανακτήθηκε 25 Ιουλίου 2018</ref><ref name=27/4/1977r>Εφημερίδα Ριζοσπάστης, 27/4/1977, σ. 6 "efimeris.nlg.gr", Ανακτήθηκε 25 Ιουλίου 2018</ref><ref name=27/4/1977>Εφημερίδα Μακεδονία, 27/4/1977, σ. 4 "efimeris.nlg.gr", Ανακτήθηκε 25 Ιουλίου 2018</ref><ref name=28/4/1977r>Εφημερίδα Ριζοσπάστης, 28/4/1977, σ. 6 "efimeris.nlg.gr", Ανακτήθηκε 25 Ιουλίου 2018</ref><ref name=28/4/1977>Εφημερίδα Μακεδονία, 28/4/1977, σ. 4 "efimeris.nlg.gr", Ανακτήθηκε 25 Ιουλίου 2018</ref><ref name=29/4/1977r>Εφημερίδα Ριζοσπάστης, 29/4/1977, σ. 6 "efimeris.nlg.gr", Ανακτήθηκε 25 Ιουλίου 2018</ref><ref name=29/4/1977>Εφημερίδα Μακεδονία, 29/4/1977, σ. 4 "efimeris.nlg.gr", Ανακτήθηκε 25 Ιουλίου 2018</ref><ref name=30/4/1977>Εφημερίδα Μακεδονία, 30/4/1977, σ. 4 "efimeris.nlg.gr", Ανακτήθηκε 25 Ιουλίου 2018</ref>

Στο πρωτάθλημα διεξήχθησαν 28 αγωνίσματα από τα οποία τα 24 είναι γνωστά και έλαβαν μέρος αθλητές στην κατηγορία ανδρών, γυναικών, εφήβων και νεανίδων. Τα ατομικά και ομαδικά αγωνίσματα στους άνδρες ήταν το αεροβόλο πιστόλι, το πιστόλι ταχείας βολής, το πιστόλι ακριβείας, η καραμπίνα 3 στάσεων, τα 10 μέτρα αεροβόλος καραμπίνα και η καραμπίνα πρηνηδόν. Τα ατομικά και ομαδικά αγωνίσματα στις γυναίκες ήταν τα 10 μέτρα αεροβόλος καραμπίνα και η καραμπίνα. Στους εφήβους πραγματοποιήθηκαν τα ατομικά και ομαδικά αγωνίσματα στο αεροβόλο πιστόλι, στο πιστόλι ακριβείας, στα 10 μέτρα αεροβόλος καραμπίνα και στην καραμπίνα πρηνηδόν. Συμμετείχαν οι χώρες Βουλγαρία, Γιουγκοσλαβία, Ελλάδα, Ρουμανία και Τουρκία.

Στους αγώνες καταρρίφθηκε 1 Παγκόσμιο ρεκόρ και 4 Πανελλήνια ρεκόρ. Το παγκόσμιο ρεκόρ καταρρίφθηκε από τη Ρουμανία στο ομαδικό πιστόλι ταχείας βολής στους άνδρες, μία επίδοση η οποία δεν αναγνωρίστηκε αλλά αποτέλεσε Βαλκανικό ρεκόρ. Τα πανελλήνια ρεκόρ καταρρίφθηκαν στο ομαδικό καραμπίνας 3 στάσεων στους άνδρες και στο ομαδικό πιστόλι ακριβείας, στα 10 μέτρα αεροβόλος καραμπίνα μικτό ομαδικό και στο ατομικό καραμπίνας πρηνηδόν από τον Ξενοφών Κρανά στους εφήβους.

Πρωταθλήτρια χώρα αναδείχθηκε η Βουλγαρία κατακτώντας 12 χρυσά μετάλλια. Στο σύνολο των μεταλλίων η Βουλγαρία κατέκτησε 30 μετάλλια, η Ρουμανία 24, η Γιουγκοσλαβία 23 και η Ελλάδα 7. Η Τουρκία δεν κέρδισε κανένα μετάλλιο.
Κλαούντια της Ορλεάνης

Η Κλαούντια της Ορλεάνης ("Claude d'Orléans", γενν. 11 Δεκεμβρίου 1943) είναι η πρώτη σύζυγος του Πρίγκιπα Αμεντέο, Δούκα της Αόστας.
Ηλίας Χατζηθεοδωρίδης

Ο Ηλίας Χατζηθεοδωρίδης (γενν. 5 Νοεμβρίου 1997) είναι Έλληνας επαγγελματίας ποδοσφαιριστής, που αγωνίζεται στη θέση του αριστερού μπακ, για την ομάδα του Παναθηναϊκού. Είναι προϊόν των ακαδημιών της Άρσεναλ και αγωνίστηκε στην Αγγλία για τις Μπρέντφορντ και Τσέλτεναμ Τάουν πριν από την ένταξή του στον Παναθηναϊκό, το 2018.
Κρεολικά Χίντι του Ανταμάν

Τα Κρεολικά Χίντι του Ανταμάν είναι μια εμπορική γλώσσα που ομιλείται στα Νησιά Ανταμάν, ομιλούμενη ως μητρική του γλώσσα ιδιαίτερα στο Πορτ Μπλαιρ και χωριά στο νότο. Ο Σινγκ (1994) περιγράφει τη γλώσσα ως κρεολικοποίηση της Ινδουστανικής, της Βεγγαλικής και των Ταμίλ.
Νάσιοναλ Σόκερ Λιγκ

Το Νάσιοναλ Σόκερ Λιγκ (αγγλικά: "National Soccer League", NSL) ήταν το κορυφαίο πρωτάθλημα ποδοσφαίρου στην Αυστραλία, με διοργανώτρια αρχή την Ποδοσφαιρική Ομοσπονδία Αυστραλίας. Το NSL διήρκεσε 28 περιόδους από την ίδρυσή του το 1977 μέχρι τη διάλυσή του το 2004, όταν αντικαταστάθηκε από την Α-Λιγκ.

Κατά τη διάρκεια της ιστορίας του NSL, στο πρωτάθλημα μετείχαν συνολικά 42 ομάδες, 41 με έδρα την Αυστραλία και μία με έδρα τη Νέα Ζηλανδία. Οι αγωνιστικές περίοδοι αρχικά διεξάγονταν κατά τη διάρκεια της χειμερινής περιόδου, μέχρι το 1989, όταν αυτό άλλαξε στη θερινή περίοδο. Το 1984, το πρωτάθλημα χωρίστηκε σε δύο περιφέρειες (Βόρεια και Νότια) με σκοπό τη συμμετοχή περισσότερες ομάδες στον διαγωνισμό. το πρωτάθλημα επέστρεψε και πάλι σε ένα ενιαίο τμήμα το 1987. Η διοργάνωση ήταν γνωστή με διάφορες εμπορικές ονομασίες οι οποίες ήταν η "Philips Soccer League", η "Olympic Airways Soccer League", η "Coca-Cola Soccer League", η "Ericsson Cup" και η "A-League".

Από την εναρκτήρια περίοδο του πρωταθλήματος μέχρι τη διάλυσή του το 2004, συνολικά 13 ομάδες στέφθηκαν πρωταθλήτριες είτε μέσω του συστήματος της καλύτερης επίδοσης στην κανονική διάρκεια, είτε μέσω μιας σειράς τελικών που κορυφώνονταν με ένα μεγάλο τελικό.
Χένρι Πέρσι, 9ος κόμης του Νορθάμπερλαντ

Ο Χένρι Πέρσι, 9ος κόμης του Νορθάμπερλαντ (27 Απριλίου 1564 - 5 Νοεμβρίου 1632), 9ος Κόμης του Νορθάμπερλαντ (1585 - 1632) ήταν γιος του Χένρι Πέρσι, 8ου κόμη του Νορθάμπερλαντ και της Αικατερίνης Νέβιλ (1546 - 1596), κόρης του Τζων Νέβιλ, 4ου βαρόνου του Λάτιμερ και της Λαίδης Λούκι Σόμερσετ. Ο πατέρας του αυτοκτόνησε (1585) ενώ ήταν φυλακισμένος στον Πύργο του Λονδίνου λόγω υποψίας ότι είχε συνομιλίες με την Μαρία Α΄ της Σκωτίας. Την εποχή της Ελισάβετ Α΄ της Αγγλίας ήταν ένας από τους πλουσιότερους ευγενείς, ο Ιάκωβος Α΄ και ΣΤ΄ της Αγγλίας και της Σκωτίας τον είχε φυλακισμένο για πολύ χρόνο στον Πύργο του Λονδίνου λόγω υποψίας για την συμμετοχή του στην Συνωμοσία της Πυρίτιδας. Διεκδίκησε τον τίτλο "Ο μαγικός κόμης" για τα επιστημονικά και Αλχημιστικά του επιτεύγματα, το πάθος του για την Χαρτογραφία και την μεγάλη του βιβλιοθήκη. Η ήπια κώφωση του και η αδυναμία του στον λόγο δεν τον εμπόδισαν να την μεγάλη επιστημονική του διάκριση. Ο Χένρι Πέρσι μεγάλωσε ως Προτεστάντης λόγω του πατέρα του αλλά αργότερα δημιουργήθηκαν υποψίες ότι έγινε κρυπτοκαθολικός λόγω της σχέσης του με τον Τσάρλς Πέτζετ. Το 1586 είχε τις πρώτες σχέσεις του με τον γνωστό καλλιτέχνη Νίκολας Χίλλιαρντ (1547 - 1619) στον οποίο πλήρωσε 60 σελλίνια για να του κάνει το πορτραίτο. Η κομητεία του βρισκόταν στα βόρεια της Αγγλίας αλλά είχε και πολλές εκτάσεις στα νότια όπως η Οικία Πέτγουορθ στο Σάσσεξ και η Οικία Συών στο Μίντλεσεξ την οποία διεκδίκησε με τον γάμο του με την Ντόροθυ Ντεβερέ, αδελφή του Ροβέρτου Ντεβερέ 2ου κόμη του Έσσεξ (1594)
Γλώσσα Λιχίρ

Η Γλώσσα Λιχίρ είναι Αυστρονησιακή γλώσσα που ομιλείται στην ομάδα νησιών Λιχίρ, στην επαρχία Νέας Ιρλανδίας, στη Παπούα Νέα Γουινέα. Είναι γνωστή για το ότι έχει 5 γραμματικούς αριθμούς: ενικός, δυικός, δοκιμαστικός, παυσικός και πληθυντικός. Είναι αμφίβολο αν ο δοκιμαστικός είναι πράγματι δοκιμαστικός ή αν είναι παυσικός, αφήνοντας να υπάρχει παυσικός και μεγαλύτερος παυσικός. Όπως και να έχει, πρόκειται για τον μεγαλύτερο αριθμό αριθμών γραμματικής σε οποιαδήποτε γλώσσα. Αυτή η διάκριση εμφανίζεται σε δύο ανεξάρτητες αντωνυμίες και επιθήματα κατόχων. Υπάρχει κάποια παραλλαγή στην προφορά και την ορθογραφία μεταξύ στο κύριο νησί Νιολάμ, και μερικά από τα μικρότερα νησιά της ομάδας.
Μνημείο Εθνομαρτύρων

Το Μνημείο Εθνομαρτύρων ( "Jatiya Smriti Saudha") είναι το εθνικό μνημείο του Μπαγκλαντές, που έχει κατασκευαστεί στη μνήμη όσων έχασαν τη ζωή τους στο Απελευθερωτικό Πόλεμο του Μπανγκλαντές του 1971, που έφερε την ανεξαρτησία και απέσπασε το Μπαγκλαντές από το Πακιστάν. Το μνημείο βρίσκεται στο Σαβάρ, περίπου 35 χλμ. βορειοδυτικά της πρωτεύουσας Ντάκα. Σχεδιάστηκε από τον Μαϊνούλ Χοσσάιν.
μικρογραφία|Ο Σιέντ Μαϊνούλ Χοσσάιν μπροστά από το Μνημείο Εθνομαρτύρων
Νοτουνέρ Γκάαν

Το Νοτουνέρ Γκάαν (, "Το Τραγούδι της Νεολαίας"), περισσότερο γνωστό (από την πρώτη γραμμή), ως "Τσολ Τσολ Τσολ" είναι το εθνικό εμβατήριο () του Μπαγκλαντές, του οποίου οι στίχοι και μελωδία γράφτηκαν από τον εθνικό ποιητή Καζί Ναζρούλ Ισλάμ το 1928. Πρωτοδημοσιεύτηκε στην εφημερίδα Σίχα ( "Φλόγα") με τον τίτλο "Νοτουνέρ Γκάαν" ( "Το Τραγούδι της Νεολαίας") και συμπεριλήφθηκε στο βιβλίο Σόντχα του Ναζρούλ ( "Το Βράδυ"). Η κυβέρνηση του Μπαγκλαντές ενέκρινε αυτό το τραγούδι ως εθνικό εμβατήριο του Μπαγκλαντές στις 13 Ιανουαρίου του 1972 στην πρώτη της συνεδρίασης μετά την ανεξαρτησία της χώρας. Οι πρώτες γραμμές από το τραγούδι παίζονται στις περισσότερες στρατιωτικές τελετές ή λειτουργίες. Η "Daily Star" το έχει αναφέρει ως το εθνικό στρατιωτικό τραγούδι.
Ατάλ Μπιχάρι Βατζπαγί Χίντι Βισουαβιντγιαλάγια

Το Ατάλ Μπιχάρι Βατζπαγί Χίντι Βισουαβιντγιαλάγια, είναι κρατικό πανεπιστήμιο στην Μποπάλ του Μάντια Πραντές στη Ινδία. Ιδρύθηκε το Δεκέμβριο του 2011. Το πανεπιστήμιο πήρε το όνομά του από τον ποιητή στα Χίντι και και πρώην πρωθυπουργό της Ινδίας Ατάλ Μπιχάρι Βατζπαγί. Ο Μοχάν Λαλ Τσχίπα είναι ο πρώτος Αντιπρύτανης του πανεπιστημίου.
Άλγκερνον Πέρσι, 10ος κόμης του Νορθάμπερλαντ

Ο Άλγκερνον Πέρσι, 10ος κόμης του Νορθάμπερλαντ και 4ος βαρόνος των Πέρσι (29 Σεπτεμβρίου 1602 - 13 Οκτωβρίου 1668), 10ος Κόμης του Νορθάμπερλαντ (1632 - 1668) και επιφανής οπαδός του Κοινοβουλευτισμού την εποχή του Αγγλικού εμφυλίου πόλεμου ήταν τρίτος αλλά μεγαλύτερος επιζήσας γιος του Χένρι Πέρσι, 9ου κόμη του Νορθάμπερλαντ και της Ντόροθυ Ντεβερέ. Η μητέρα του ήταν κόρη του Γουόλτερ Ντεβερέ, 1ου κόμη του Έσσεξ και αδελφή του Ρόμπερτ Ντεβερέ, 2ου κόμη του Έσσεξ ενός από τους ευνοούμενους της Ελισάβετ Α΄ της Αγγλίας που εκτελέστηκε για προδοσία (1601). Ο πατέρας του κατηγορήθηκε (1605) για συμμετοχή του στην Συνωμοσία της Πυρίτιδας και φυλακίστηκε στον Πύργο του Λονδίνου μέχρι το 1621. Ο 9ος κόμης αν και φυλακισμένος είχε έντονο ενδιαφέρον για την εκπαίδευση του γιου του, τον προσκαλούσε να μείνει μαζί του πολλές φορές 4 - 5 μέρες. 

Στα πρότυπα του "Βασιλικού Δώρου" του Ιακώβου Α΄ ο 9ος κόμης έγραψε μια συμβουλή για τον γιο του (1609). Ο μικρότερος αδελφός του Χένρι Πέρσι, βαρόνος των Πέρσι του Άλνουικ και η αδελφή του Λούσι Χάι, κόμισσα του Καρλάιλ ήταν μέλη του νοικοκυριού της βασίλισσας Ερριέττας Μαρίας της Γαλλίας της συζύγου του Καρόλου Α΄ της Αγγλίας. Η άλλη αδελφή του Ντόροθυ Πέρσι παντρεύτηκε τον Ρόμπερτ Σίδνεϊ, 2ο κόμη του Λέστερ.
Τζωρτζ Πέρσι

Ο Τζωρτζ Πέρσι Άγγλος ευγενής, εξερευνητής και αποικιακός κυβερνήτης της Βιρτζίνια (4 Σεπτεμβρίου 1580 - περί το 1627) ήταν μικρότερος γιος του Χένρι Πέρσι, 8ου κόμη του Νορθάμπερλαντ και της Αικατερίνης Νέβιλ (1546 - 1596), κόρης του Τζων Νέβιλ, 4ου βαρόνου του Λάτιμερ και της Λαίδης Λούκι Σόμερσετ. Ο Τζωρτζ Πέρσι ήταν άρρωστος το μεγαλύτερο διάστημα της ζωής του από επιληψία ή από άσθμα, σπούδασε στο Πανεπιστήμιο της Οξφόρδης (1597) και κατόπιν κέρδισε θέσεις στο "Γκλόστερ Χολ" και στον "Μίντλ Τέμπλ". Οι πρώτες προτεραιότητες του Πέρσι είναι στρατιωτικές, πολέμησε στις αρχές του 1600 στο πλευρό των Ολλανδών που αγωνίστηκαν για την ανεξαρτησία τους από την Ισπανία, υπηρέτησε επίσης στην Ιρλανδία.
Γιούλεν Λοπετέγι

Ο Γιούλεν Λοπετέγι (Julen Lopetegui Argote, προφορά ισπανικά και βασκικά: ['ʝulen lope'teɣi aɾ'ɣote], Αστέασου, Γκιπούθκοα, 28 Αυγούστου 1966) είναι Ισπανός τέως ποδοσφαιριστής και νυν προπονητής. Ως ποδοσφαιριστής αγωνίστηκε στη θέση του τερματοφύλακα ξεκινώντας την καριέρα του από τις ακαδημίες της Ρεάλ Σοσιεδάδ και αγωνιζόμενος σε διάφορες ομάδες της Πριμέρα Ντιβισιόν και τερματίζοντας την καριέρα του τη σαιζόν 2001-2002. Ξεκίνησε να εργάζεται ως προπονητής τη σαιζόν 2003-2004, αναλαμβάνοντας τη Ράγιο Βαγιεκάνο και περνώντας από τη Ρεάλ Μαδρίτης Καστίγια, την Πόρτο και την Εθνική Ισπανίας (μεταξύ 2010-2014 ως προπονητής των μικρών κατηγοριών και μεταξύ 2017 και 2018 στην εθνική ανδρών) για να καταλήξει στην Ρεάλ Μαδρίτης το καλοκαίρι του 2018.
Ινδουστανικά της Καραϊβικής

Τα Ινδουστανικά της Καραϊβικής είναι Ινδοάρια γλώσσα που ομιλείται ως "lingua franca" από τους Ινδούς της Καραϊβικής και την Ινδο-Καραϊβική διασπορά. Βασίζεται στα Μποτζπουρί με επιρροές από τα Αουάντι. Ομιλούνται από εργάτες που μεταφέρθηκαν ως μετανάστες στην Καραϊβική από την Ινδική υποήπειρο φέρνοντας μαζί τους την ινδουστανική γλώσσα. Είναι στενά συνδεδεμένη με τα Φίτζι Χίντι και τα Ινδουστανικά που ομιλούνται στο Μαυρίκιο και τη Νότια Αφρική.

Επειδή η πλειοψηφία των ανθρώπων ήρθαν από τις πολιτείες Ούταρ Πραντές, Μπιχάρ, και Ρατζαστάν, τα Ινδουστανικά της Καραϊβικής είναι πιο επηρεασμένα από τα Μποτζπουρί, τα Αουάντι, το Μπρατζ Μπάσα, άλλες Μπιχαρικές διαλέκτους, τα Μαρβάρι και άλλες Ρατζαστανικές διαλέκτους. Έχει πολύ μικρή επίδραση από τα Ταμίλ, τα Τελούγκου, και άλλα Δραβιδικές γλώσσες. Έχει επίσης δανειστεί ένα μεγάλο αριθμό λέξεων από τα ολλανδικά στο Σουρινάμ και άλλες ολλανδικές αποικίες, και τα αγγλικά και γαλλικά στις πρώην Βρετανικές και Γαλλικές αποικίες. Ένας μεγάλος αριθμός λέξεων, μοναδικές στα Ινδουστανικά της Καραϊβικής έχουν δημιουργηθεί για να ανταποκριθεί στο νέο περιβάλλον για τους Ινδούς της Καραϊβικής. 

Τα Ινδουστανικά της Καραϊβικής είναι η κύρια γλώσσα των περισσότερων Ινδών της Καραϊβικής, αν και τα Ταμίλ και Τελούγκου είναι οι "κύριες γλώσσες" για τους Ινδούς στη Γαλλική Γουιάνα, τη Μαρτινίκα και τη Γουαδελούπη, όπου η πλειοψηφία των Ινδών είναι Δραβιδικής (Νοτιοϊνδικής) καταγωγής.

Όπως και τα Ινδουστανικά που ομιλούνται στην Ινδική υποήπειρο, τα Ινδουστανικά της Καραϊβικής χωρίζονται στα Χίντι της Καραϊβικής και τα Ούρντου της Καραϊβικής. Τα Ινδουστανικά αναφέρονται στα Χίντι και Ούρντου. Τα Χίντι ομιλούνται από τους Ινδουιστές και ανθρώπους ινδικής καταγωγής, ενώ τα Ούρντου ομιλούνται από τους Μουσουλμάνους και ανθρώπους Μουσουλμανικής καταγωγής. Τα Χίντι έχουν μεγαλύτερη επιρροή από τα Σανσκριτικά, ενώ τα Ούρντου έχουν μεγαλύτερη επιρροή από τα αραβικά και τα περσικά. Τα Χίντι γράφονται στο Ντεβανάγκαρι, το Δεβαναγαρικό Μπράιγ και το αλφάβητο Καϊθί, ενώ τα Ούρντου γράφεται στη Περσοαραβική γραφή και το Ούρντου Μπράιγ, αν και σε πιο πρόσφατες εποχές και τα δύο γράφονται στο Λατινικό αλφάβητο και το Αγγλικό Μπράιγ.

Η μουσική τσούτνεϊ, το τσούτνεϊ σόκα, το τσούτνεϊ παράνγκ, το μπαϊθάκ γκάνα, η μουσική κάντρι, η κλασική μουσική, κάποια Ινδουιστικά θρησκευτικά τραγούδια, μερικά Μουσουλμανικά θρησκευτικά τραγούδια, και κάποια Χριστιανικά θρησκευτικά τραγούδια τραγουδιούνται από τους Ινδούς της Καραϊβικής, μερικές φορές ανακατεμένο με τα αγγλικά της Αγγλόφωνης Καραϊβικής ή τα ολλανδικά στο Σουρινάμ και τα Ολλανδικά της Καραϊβικής.
Διεθνές Κέντρο Παιδιών και Νέων

Το Διεθνές Κέντρο Παιδιών και Νέων (βοσνιακά: Međunarodni centar za djecu i omladinu / Међународни центар за дјецу и омладину) είναι πολιτιστικό και καλλιτεχνικό κέντρο που βρίσκεται στο δήμο Νόβο Σαράγεβο στο Σαράγεβο της Βοσνίας και Ερζεγοβίνης. Κατασκευάστηκε το 1961 και αρχικά ονομαζόταν το Πολιτιστικό Κέντρο Βάσο Πελάγκιτς προς τιμήν του Βάσα Πελάγκιτς, Σερβοβόσνιος συγγραφέας του 19ου αιώνα, γιατρός, εκπαιδευτικός, κληρικός, εθνικιστής και υποστηρικτής του ουτοπικού σοσιαλισμού. Το κέντρο καταστράφηκε έντονα κατά τη διάρκεια του Πολέμου της Βοσνίας και στη συνέχεια ανακαινίστηκε το 1997. Το 2001 το κέντρο επεκτάθηκε, αναδιαμορφώθηκε και αναστηλώθηκε ως Διεθνές Κέντρο Παιδιών και Νέων.
Γιάνος Κάνταρ

Ο Γιάνος Κάνταρ ("János Kádár", 26 Μαΐου 1912 – 6 Ιουλίου 1989) ήταν Ούγγρος κομμουνιστής πολιτικός. Από το 1956 έως το 1988 διετέλεσε Γενικός Γραμματέας του Ουγγρικού Σοσιαλιστικού Εργατικού Κόμματος. Από το 1956 έως το 1958 και από το 1961 έως το 1965 κατείχε επίσης το αξίωμα του Ούγγρου πρωθυπουργού. Ήδη από τότε που ζούσε, η περίοδος της πολιτικής του κυριαρχίας στο εσωτερικό και στο εξωτερικό ονομάστηκε Εποχή Κάνταρ.
Χένρι Πέρσι, βαρόνος των Πέρσι του Άλνουικ

O Χένρι Πέρσι, βαρόνος των Πέρσι του Άλνουικ (1604 - 1659) Άγγλος ευγενής από την Οικογένεια Πέρσι ήταν μικρότερος γιος του Χένρι Πέρσι, 9ου κόμη του Νορθάμπερλαντ ή "Σοφού κόμη" και της Λαίδης Ντόροθυ Ντεβερέ. Έγινε μέλος του "Μικρού Κοινοβουλίου" για το Πόρτσμουθ και μέλος του "Μεγάλου Κοινοβουλίου" για την Νορθάμπερλαντ, συμμετείχε στην "1η ένοπλη εξέγερση" (1641) και στην συνέχεια αποσύρθηκε στην Γαλλία. Διορίστηκε στρατηγός του βασιλικού στρατού και βαρόνος (1643) αλλά έπεσε σε δυσμένεια επειδή υποστήριζε την ειρήνη (1644). Το 1648 παραιτήθηκε αποσύρθηκε στην Γαλλία και η βασίλισσα Ερριέττα Μαρία της Γαλλίας τον δέχτηκε στην ομάδα της, πέθανε στην Γαλλία τον Μάρτιο του 1659.
Χελλένικ Φούτμπολ Λιγκ

Η Χελλένικ Φούτμπολ Λιγκ (αγγλικά: "Hellenic Football League") είναι μία ένωση η οποία αφορά ποδοσφαιρικά σωματεία από την Αγγλία. Kαλύπτει μια περιοχή που περιλαμβάνει τις αγγλικές κομητείες του Μπέρκσαϊρ, του Γκλόστερσαϊρ, του Όξφορντσαϊρ, του νότιου Μπάκιγχαμσαϊρ, του νότιου Χέρεφορντσαϊρ, του δυτικού Μείζονος Λονδίνου και του βόρειου Γουίλτσαϊρ. Υπάρχει επίσης μία ομάδα από το Χάμπσαϊρ και το Νορθάμπτονσαϊρ.
Ελιζαμπέτα Κανάλις

Η Ελιζαμπέτα Κανάλις (ιταλικά: Elisabetta Canalis), (γενν.12 Σεπτεμβρίου 1978, Σάσσαρι), είναι Ιταλίδα ηθοποιός, μοντέλο και παρουσιάστρια τηλεόρασης.
Ίσθμιαν Λιγκ

Η Ίσθμιαν Λιγκ (αγγλικά: "Isthmian League") είναι περιφερειακή ερασιτεχνική ποδοσφαιρική κατηγορία στην Αγγλία, που καλύπτει το Λονδίνο, την Ανατολική και τη Νοτιοανατολική Αγγλία και απαρτίζεται κυρίως από ημιεπαγγελματικά σωματεία.

Αποτελείται από 82 ομάδες σε τέσσερις κατηγορίες, την Πρέμιερ Ντιβίζιον, την Νορθ, Σάουθ Σέντραλ και Σάουθ Ιστ Ντιβίζιον. Μαζί με τη Σάδερν Φούτμπολ Λιγκ και τη Νόρδερν Πρέμιερ Λιγκ, αποτελεί το έβδομο και το όγδοο επίπεδο του συστήματος ποδοσφαιρικών πρωταθλημάτων Αγγλίας.

Οι ομάδες που προβιβάζονται στις κατηγορίες της ένωσης προέρχονται από διάφορα τοπικά πρωταθλήματα, ενώ οι ομάδες της κορυφαίας κατηγορίας της ένωσης προβιβάζονται στις κατηγορίες της Νάσιοναλ Λιγκ.
Β΄ Βουλγαρική Κατοχή της Ανατολικής Μακεδονίας

μικρογραφία|Η επέκταση της Βουλγαρίας κατά τον Α΄ Παγκόσμιο Πόλεμο με την κατοχή των ελληνικών εδαφών της Ανατολικής Μακεδονίας και Θράκης (1916-1918).
thumb|Βούλγαροι στρατιώτες του κατοχικού στρατού.
Βρετανική γελοιογραφία, που ειρωνεύεται τον βασιλιά Κωνσταντίνο για την αδράνειά του κατά τη βουλγαρική εισβολή στη Μακεδονία. Ο [[Φερδινάνδος Α΄ της Βουλγαρίας|Βούλγαρος βασιλιάς Φερδινάνδος]] μπαίνει από το παράθυρο ρωτώντας "Ενοχλώ;" και ο Κωνσταντίνος του απαντά "Όχι. Νιώσε σαν στο σπίτι σου".
Η Β΄ Βουλγαρική Κατοχή της Ανατολικής Μακεδονίας το διάστημα 1916-1918 ήταν συνέπεια της επεκτατικής και εθνικιστικής πολιτικής των Βουλγάρων και ξεκίνησε με την επιχείρηση του Στρυμόνα του Βουλγαρικού στρατού εκ μέρους των Κεντρικών Δυνάμεων. Η βουλγαρική προέλαση έλαβε χώρα απρόσκοπτα λόγω των διαταγών του βασιλιά Κωνσταντίνου να μην προβληθεί καμία αντίσταση ως αντιστάθμισμα στην κατοχή της Θεσσαλονίκης από την Συμμαχική (Αντάντ) Στρατια της Ανατολής, εν μέσω του Εθνικού Διχασμού στον Α΄ Παγκόσμιο Πόλεμο (1914-1918). 

Η φιλοβασιλική Κυβέρνηση Σκουλούδη για να δημιουργήσει τετελεσμένο γεγονός υπέρ των Γερμανών αποφάσισε την παράδοση της Ανατολικής Μακεδονίας στους Βούλγαρους, συμμάχους των Γερμανών. Ειδικότερα, ο πρωθυπουργός Σκουλούδης, ο υπουργός Στρατιωτικών Γιαννακίτσας, ο αναπληρωτής επιτελάρχη του Στρατού (και κατοπινός δικτάτορας) Ιωάννης Μεταξάς, με τη σύμφωνη γνώμη του φιλογερμανού βασιλιά Κωνσταντίνου, αποφάσισαν την αμαχητί παράδοση του οχυρού Ρούπελ στους Γερμανοβουλγάρους, στις 26 Μαΐου 1916 και ακολούθως την παράδοση της Καβάλας

Έτσι, οι Βούλγαροι ως σύμμαχοι των Γερμανών, κατέλαβαν αμαχητί την περιοχή της Ανατολικής Μακεδονίας, χωρίς καν να υπάρχει εμπόλεμη κατάσταση μεταξύ Ελλάδας και Βουλγαρίας.

Υπολογίζεται πως κατά τη Βουλγαρική Κατοχή 42.000 Έλληνες, ηλικίας 17-60 ετών, εκτοπίσθηκαν σε στρατόπεδα συγκέντρωσης στη Βουλγαρία για την εκτέλεση καταναγκαστικών έργων. Από τους εξορισθέντες περίπου 12.000 δεν κατόρθωσαν τελικά να επιστρέψουν ζωντανοί.

Τον Αύγουστο του 1916, κατά τον Α΄ Παγκόσμιο Πόλεμο, μονάδες της 7ης Βουλγαρικής Μεραρχίας κατέλαβαν πόλεις της Ανατολικής Μακεδονίας. Στη διάρκεια της Β' Βουλγαρικής Κατοχής (1916-1918) ο ελληνικός πληθυσμός στις πόλεις και τα χωριά υπέστη διώξεις, λιμοκτονία, ομηρίες καθώς και συλλήψεις, φυλακίσεις, βιαιοπραγίες και βασανισμούς από τη μυστική βουλγαρική αστυνομία και τον κατοχικό βουλγαρικό στρατό. Ως αποτέλεσμα χιλιάδες Έλληνες έχασαν τη ζωή τους. Στην Ανατολική Μακεδονία είχαν εγκατασταθεί μόνιμα από το 1913 πολλοί Έλληνες πρόσφυγες από την Ανατολική Ρωμυλία και την Ανατολική Θράκη, ο οποίοι μαζί με τους ντόπιους Μακεδόνες υπέστησαν και αυτοί, ελάχιστα χρόνια μετά την έλευσή τους, τον λιμό τις εξορίες και τις βιαιότητες του Βουλγαρικού κατοχικού στρατού.. Ονομάζεται και Β΄ Βουλγαρική Κατοχή καθώς είχε προηγηθεί το 1912-1913 η Α΄ Βουλγαρική Κατοχή της περιοχής κατά τον Α΄ Βαλκανικό Πόλεμο.
Ευρωπεριοχή Τιρόλου-Νότιου Τιρόλου-Τρεντίνο

Η Ευρωπεριοχή Τιρόλου-Νότιου Τιρόλου-Τρεντίνο (, ) είναι Ευρωπεριοχή διαμορφωμένη από τρεις διαφορετικές περιφερειακές αρχές στην Αυστρία και την Ιταλία: το Αυστριακό κρατίδιο του Τιρόλο (δηλαδή Βόρειο και Ανατολικό Τιρόλο) και οι ιταλικές αυτόνομες επαρχίες του Νοτίου Τιρόλου και Τρεντίνο.
Σ.Ο. Θήβας

Ο Σκακιστικός Όμιλος Θήβας, συνήθως αναφέρεται ως Σ.Ο. Θήβας ή απλά Σ.Ο.Θ., είναι σκακιστικός σύλλογος με έδρα την πόλη της Θήβας, στη Βοιωτία. Ιδρύθηκε το 1985 και είναι ένας από τους ιστορικότερους σκακιστικούς συλλόγους στη Βοιωτία. Είναι μέλος της Ελληνικής Σκακιστικής Ομοσπονδίας (Ε.Σ.Ο.) και της Τοπικής Επιτροπής Σκακιστικών Σωματείων Στερεάς Ελλάδας (Τ.Ε.Σ.Σ.Σ.Ε.).
Πρωτάθλημα ποδοσφαίρου Μαλαισίας

Το Πρωτάθλημα ποδοσφαίρου Μαλαισίας, γνωστό και ως Σούπερ Λιγκ Μαλαισίας (μαλαϊκά: "Liga Super Malaysia"), αποτελεί την κορυφαία κατηγορία του συστήματος πρωταθλημάτων ποδοσφαίρου ανδρών της Μαλαισίας. Την ευθύνη της διεξαγωγής της διοργάνωσης έχει η Football Malaysia LLP (FMLLP). Αποτελείται από 12 ομάδες και λειτουργεί σε σύστημα ανόδου και υποβιβασμού με τη Λίγκα Πρέμιερ Μαλαισίας (LP).
Ζακ Νερέ

Ο Ζακ Νερέ (γαλλικά: "Jacques Néré") (1917-2000) ήταν Γάλλος ιστορικός.
My Everything

Το My Everything είναι το δεύτερο άλμπουμ της Αμερικανίδας τραγουδίστριας Αριάνα Γκράντε, το οποίο κυκλοφόρησε στις 25 Αυγούστου, 2014 απ'την δισκογραφική "Republic Records." Η Γκράντε ήθελε το άλμπουμ να ακούγεται σαν την "εξέλιξη" του πρώτου της άλμπουμ με τίτλο "Yours Truly" (2013) και βασίζεται σε πιο ώριμα θέματα και μουσικά είδη. Στην παραγωγή του άλμπουμ δούλεψε η Γκράντε μαζί με άλλους μουσικούς παραγωγούς όπως τον Max Martin, shellback, Benny Blanco, Ryan Tedder, Dark Child, Ilya Salmanzadeh και τους DJ David Guetta και "Zedd." Το άλμπουμ έφτασε την πρώτη θέση στο Billboard 200, πουλώντας 169.000 αντίγραφα την πρώτη εβδομάδα. Έφτασε την πρώτη θέση στην Αυστραλία και στον Καναδά, και έφτασε το τοπ 10 σε 20 άλλες χώρες παγκοσμίως. Μέχρι τον Απρίλιο του 2018, το άλμπουμ έχει πουλήσει 735.000 αντιγραφές στις Η.Π.Α.

To κυρίως κομμάτι του άλμπουμ, έχει τίτλο ""Problem"" στο οποίο συμμετέχει και η Αυστραλέζα ράππερ Iggy Azalea. Το Single πούλησε 400.000 αντιγραφές μέσα στην πρώτη εβδομάδα και φτάνοντας την δεύτερη θέση στο Billboard Hot 100. To "Break Free" στο οποίο συμμετέχει και ο Γερμανός-Ρώσος DJ Ζedd, κυκλοφόρησε ως το δεύτερο Single του άλμπουμ στις 2 Ιουλίου, 2014 και έφτασε στην τέταρτη θέση στο Billboard Hot 100, το τέταρτο Single "Love Me Harder" κυκλοφόρησε στις 30 Σεπτεμβρίου, 2014 και έφτασε την έβδομη θέση.Tο 2015, ήταν υποψήφιο για βραβείο Grammy ως το καλύτερο ποπ φωνητικό άλμπουμ.
Λούσι Χάι, κόμισσα του Καρλάιλ

Η Λούσι Χάι, κόμισσα του Καρλάιλ (1599 - 5 Νοεμβρίου 1660) Αγγλίδα ευγενής γνωστή για την ομορφιά της και την εξυπνάδα της με σημαντικό ρόλο στον Αγγλικό εμφύλιο πόλεμο ήταν δεύτερη κόρη του Χένρι Πέρσι, 9ου κόμη του Νορθάμπερλαντ ή "Σοφού κόμη" και της Λαίδης Ντόροθυ Ντεβερέ. Έγινε δεύτερη σύζυγος (1617) του Τζέιμς Χάι, 1ου κόμη του Καρλάιλ. Η γοητεία της εκφράζεται σε ποιητές όπως ο Τόμας Κάρου (1595 - 1640), ο Ουίλιαμ Κάρτυριτ (1611 - 1643), ο Ρομπέρ Χέρικ (1591 - 1674) και ο Σερ Τζον Σάκλινγκ (1609 - 1641). Η βασίλισσα Ερριέττα Μαρία της Γαλλίας την διόρισε "λαίδη της κρεβατοκάμαρας" και την έκανε ευνοουμένη, συμμετείχε σε δυο διάσημα πάρτι μασκέ. 

Η Λούσι Χάι ήταν κυρίαρχη φυσιογνωμία στην αυλή του Καρόλου Α΄ της Αγγλίας, συμμετείχε σε σκάνδαλο ως ερωμένη διαδοχικά του Τόμας Ουέντγουόρθ, 1ου κόμη του Στράφορντ και του Κοινοβουλευτικού του αντιπάλου Τζων Πιμ. Ο Στράφορντ την αγάπησε έντονα αλλά μετά τον θάνατο του (1641) αφοσιώθηκε στον Πύμ και πλησίασε όλους τους συμβούλους που μπορούσε να ανακοινώσει τα μυστικά σχέδια του βασιλιά.
Το μεγαλύτερο κατόρθωμα της μπορεί να θεωρηθεί ότι προειδοποίησε τον ξάδελφο της Ρόμπερτ Ντεβερέ, 3ο κόμη του Έσσεξ για τις προθέσεις του βασιλιά να συλλάβει πέντε μέλη του "Μεγάλου Κοινοβουλίου" (1642), αυτό του να δραπετεύσει. Ο ρόλος της φαίνεται ωστόσο ύποπτος επειδή φέρθηκε προδοτικά και στις δυο πλευρές με αποτέλεσμα την δημιουργία πολιτικών εχθροπραξιών.
Βερβενίκος

Ο Βερβενίκος (εναλλακτικά: "Βερβενίκο ρέμα") είναι ένας μικρός ποταμός της Αχαΐας, ο οποίος αποτελεί τον πιο σημαντικό από τους παραπόταμους του Γλαύκου ποταμού.
Γιώργος Γκεϊβέλης

Ο Γιώργος Γκεϊβέλης (1889–1976) ήταν Έλληνας γελοιογράφος και δημοσιογράφος.
Σουνίλ Τσέτρι

Ο Σουνίλ Τσέτρι (αγγλικά: "Sunil Chhetri", γεννήθηκε 3 Αυγούστου 1984) είναι Ινδός επαγγελματίας ποδοσφαιριστής, ο οποίος αγωνίζεται ως επιθετικός για τη Μπένγκαλουρου και την Εθνική ομάδας της Ινδίας. Γνωστός ως "Captain Fantastic", είναι και ο παίκτης με τις περισσότερες συμμετοχές (72), φορώντας τη φανέλα με το εθνόσημο.
Τόμας Πέρσι, 1ος βαρόνος του Έγκρεμοντ

Ο Τόμας Πέρσι, 1ος βαρόνος του Έγκρεμοντ (29 Νοεμβρίου 1422 - 10 Ιουλίου 1460) ήταν δεύτερος γιος του Χένρι Πέρσι, 2ου Κόμη του Νορθάμπερλαντ και της Ελεονώρας Νέβιλ δεύτερης κόρης του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ. Όταν ξεκίνησε ο Πόλεμος των Ρόδων ο Τόμας Πέρσι πολέμησε στο πλευρό του Οίκου του Λάνκαστερ και σκοτώθηκε στην "μάχη του Νορθάμπτον".
Άλαν Πέρσι

Ο Άλαν Πέρσι (1480 - 1560) Άγγλος κληρικός και Ακαδημαϊκός ήταν τρίτος γιος του Χένρι Πέρσι, 4ου κόμη του Νορθάμπερλαντ και της Ματθίλδης Ερμπέρ (1448 - 1495) κόρης του Γουίλιαμ Ερμπέρ, 1ου κόμη του Πέμπροκ (1423 - 1469). Ο Άλαν Πέρσι ήταν Δάσκαλος στο Κολέγιο Σαιν Τζων του Κέιμπριτζ κσι αργότερα δάσκαλος στο Κολέγιο Τρίνιτι του Αρουντέκ που παραδόθηκε στον Ερρίκο Η΄ (1545). Δεν είναι γνωστή η εκπαίδευση του σε Πανεπιστήμιο, έγινε βικάριος του Γκίγκλεσγουικ στην Γιορκσάιρ (1508 - 1517). Δέχτηκε την πρυτανεία της Αγίας Άννας στο Λονδίνο (6 Μαίου 1515) και την κράτησε μέχρι το 1518. Τον νέο Κολέγιο του Σαιν Τζων στο Κέιμπριτζ τον διάλεξε στις 29 Ιουλίου 1516 σαν δεύτερο Δάσκαλο λόγω συνδέσεων με τον Οίκο του Λάνκαστερ αλλά παραιτήθηκε στις 1 Νοεμβρίου 1518. Το Κολέγιο του παραχώρησε μια μικρή σύνταξη και δικαιώματα κατοικίας, ο Ερρίκος Η΄ του έδωσε στις 2 Απριλίου 1520 ένα σπίτι με κήπο στο Στέπνει του Μίντλεσεξ και παραιτήθηκε από όλα τα δικαιώματα του στο Κολέγιο την επόμενη χρονιά.

Ο Άλαν Πέρσι ακολούθησε εκκλησιαστική σταδιοδρομία, έγινε στις 25 Οκτωβρίου 1521 πρύτανης του Σαιν Μαρί Χιλλ στο Λονδίνο και κράτησε την θέση ισόβια, ο Τόμας Μπολέιν υποκόμης του Μούλμπαρτον (1477 - 1539) τον διατήρησε στην πρυτανεία του Μούλμπαρτον στο Νόρφολκ (1526). Διαδέχτηκε την περίοδο 1535 - 1539 τον μουσικό Εδουάρδο Χιγκόνς στην θέση του Μάστερ της Κολεγιακής εκκλησίας του Αρουντέλ. Το Κολέγιο διασώθηκε στην Διάλυση των Μοναστηριών, από τις αρχές της δεκαετίας του 1450 δέχτηκε περιουσία από την "μονή του Χέιλινγκ" και από την διαλυμένη "μονή του Σαιν Τζων". Η διάλυση του Κολεγίου αποφασίστηκε στην αυλή από τον Ερρίκο λόρδο του Μαλτράβερς, ο Άλαν μαζί με τους δυο υπότροφους, στις 12 Δεκεμβρίου 1545 το παρέδωσαν στον βασιλιά.
Ο Τόμας Χάουαρντ, 4ος δούκας του Νόρφολκ του έδωσε την πρυτανεία του Ίρσαμ στο Νόρφολκ, έγινε επίσης πρύτανης στο Στάνλει Ρέτζις του Γκλόστερσαιρ. Ο Χένρι Πέρσι πέθανε τον Μάιο του 1560 και τάφηκε στο παλιό παρεκκλήσι του Κολεγίου του Σαιν Τζων, ένα μνημείο από μάρμαρο και αλάβαστρο ανηγέρθη στην μνήμη του.
Ονούρ Γκιουντουρκούν

Ο Ονούρ Γκιουντουρκούν (γεννήθηκε στις 18 Ιουλίου του 1958, στη Σμύρνη) είναι Τουρκογερμανός νευροεπιστήμονας. Είναι καθηγητής συμπεριφορικής νευρολογίας στο Πανεπιστήμιο Ρουρ-Μπόχουμ.
Ο Γκιουντουρκούν σπούδασε ψυχολογία στο Πανεπιστήμιο Ρουρ-Μπόχουμ από το 1975 έως το 1980 και έλαβε το Διδακτορικό του το 1984.
Η ταινία μιας Μέλισσας

Η ταινία μιας Μέλισσας (αγγλικά: "Bee Movie") είναι αμερικανική ταινία κινουμένων σχεδίων του 2007 που δημιουργήθηκε από το στούντιο Dreamworks Animation.
Κοπανιστή

thumb|250px|Κοπανιστή
Η Κοπανιστή είναι αλμυρό, πικάντικο τυρί με προστατευόμενη ονομασία προέλευσης (ΠΟΠ) που παράγεται στις Κυκλάδες, και κυρίως στο νησί της Μυκόνου στην Ελλάδα, για πάνω από 300 χρόνια. Χρωστάει την ιδιαίτερη γεύση του στην ανάπτυξη μυκήτων και μερικές φορές ονομάζεται επίσης ως "Ελληνικό Ροκφόρ".

Στη Τουρκία είναι γνωστό ως "kopanisti peyniri" ή "acı peynir" (τυρί κοπανιστή και πικρό τυρί, αντίστοιχα, στα Τουρκικά), και παρασκευάζεται παραδοσιακά στις επαρχίες Τσεσμέ και Καραμπουρούν της επαρχίας Σμύρνης. Στη Τουρκία, παρασκευάζεται κανονικά από γάλα κατσίκας.
Λατινική Ένωση

Η Λατινική Ένωση ήταν ένας διεθνής οργανισμός εθνών που χρησιμοποίησε Ρομανικές γλώσσες ως λειτουργικό όργανο από το 1983 έως το 2012. Σκοπός του ήταν να προστατεύσει, να σχεδιάσει και να προωθήσει την κοινή πολιτιστική κληρονομιά των λαών της Λατινικής Αμερικής και τις ενοποιητικές ταυτότητες του λατινοαμερικανικού κόσμου. Δημιουργήθηκε το 1954 στη Μαδρίτη της Ισπανίας και αυξήθηκε σε μέλη από 12 σε 36 κράτη, συμπεριλαμβανομένων των χωρών της Βόρειας και Νότιας Αμερικής, της Ευρώπης, της Αφρικής και της περιοχής Ασίας-Ειρηνικού.

Τα επίσημα ονόματα της Λατινικής Ένωσης ήταν τα παρακάτω: ' στα γαλλικά, ' στα Ιταλικά, ' στα Πορτογαλικά, ' στα Ρουμανικά, ' στα Ισπανικά και ' στα Καταλανικά.

Λόγω οικονομικών δυσχερειών, η Λατινική Ένωση ανακοίνωσε στις 26 Ιανουαρίου 2012 την αναστολή των δραστηριοτήτων της, τη διάλυση της Γενικής Γραμματείας της (με ισχύ από τις 31 Ιουλίου 2012) και την παύση της απασχόλησης για όλο το προσωπικό του οργανισμού.
Ποδοσφαιρική Ομοσπονδία Νεπάλ

Η Ποδοσφαιρική Ομοσπονδία Νεπάλ (νεπαλικά: अखिल नेपाल फुटबल संघ, αγγλικά: "All Nepal Football Association", ANFA) είναι το ανώτατο διοικητικό όργανο όσον αφορά το άθλημα του ποδοσφαίρου στο Νεπάλ. Η έδρα της βρίσκεται στο Κατμαντού και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων του Νεπάλ.
Γερμανο–Τουρκική Συνθήκη Φιλίας

μικρογραφία|Οι δύο πλευρές υπογράφουν του συμφώνουΗ Γερμανο–Τουρκική Συνθήκη Φιλίας (, ) ήταν σύμφωνο μη επίθεσης που υπεγράφη μεταξύ της Ναζιστικής Γερμανίας και της Τουρκίας στις 18 Ιουνίου 1941 στην Άγκυρα από τον Γερμανό πρέσβη στην Τουρκία, τον Φραντς φον Πάπεν και τον Υπουργό Εξωτερικών της Τουρκίας Σουκρού Σαράτζογλου. Αυτή άρχισε να ισχύει την ίδια ημέρα.

Το σύμφωνο, το οποίο προοριζόταν να είναι σε ισχύ για μια περίοδο δέκα ετών, κράτησε μόνο μέχρι τις 23 Φεβρουαρίου του 1945, όταν η Τουρκία κήρυξε πόλεμο στη Γερμανία.
Θάνος Μεσσήνης

Ο Θάνος Μεσσήνης (1911-1984) ήταν Έλληνας γιατρός και πολιτικός από τη Λάρισα. Υπηρέτησε ως βουλευτής από το 1961 έως το 1963 και ως δήμαρχος Λαρισαίων από το 1969 έως το 1974. Μεταξύ άλλων, τιμήθηκε με Χρυσό Μετάλλιο από το Πολεμικό Ναυτικό.
The Getaway

To The Getaway είναι το ενδέκατο studio άλμπουμ του ροκ συγκροτήματος Red Hot Chili Peppers. Κυκλοφόρησε στις 17 Ιουνίου του 2016 με παραγωγό τον Danger Mouse. Ο δίσκος έλαβε σε γενικές γραμμές θετικές κριτικές και εμφανίστηκε ως νούμερο 1 στα τσαρτ διάφορων κρατών. Για την προώθηση του δίσκου διοργανώθηκε η "The Getaway World Tour," ενώ κυκλοφόρησαν 4 singles: Dark Necessities, Sick Love, Go Robot και Goodbye Angels. Η θεματολογία του δίσκου βασίζεται κυρίως στον χωρισμό του Άντονι Κίντις με την Helena Vestergaard καθώς και σε θέματα όπως ο θάνατος(με αναφορές στο πρώην μέλος Χίλελ Σλόβακ και τον Scott Weiland των Stone temple pilots), η αγάπη και άλλα.Ο δίσκος περιέχει τον κλασσικό funk rock/alternative rock ήχο του συγκροτήματος αλλά περιέχει και στοιχεία από disco και χορευτική μουσική. Στο τραγούδι "Sick Love" ο Έλτον Τζον κάνει guest εμφάνιση παίζοντας πλήκτρα.
Τηλεόραση της Χαϊνάν

Η Τηλεόραση της Χαϊνάν (HNWTV) (海南电视台) είναι τηλεοπτικός σταθμός στη Χαϊνάν της Κίνας.

Ιδρύθηκε τον Αύγουστο του 1982, και άρχισε να εκπέμπει στις 1 Οκτωβρίου 1984.

Ο σταθμός διαθέτει πέντε στούντιο, από τα οποία δύο έχουν 1.000 m2 και 400 m2.

Ο σταθμός βρίσκεται επί του παρόντος στη διαδικασία της ψηφιοποίησης του τηλεοπτικού εξοπλισμού, και σχεδιάζει να εγκρίνει μη γραμμική επεξεργασία και ψηφιακή τεχνολογία συμπίεσης για τη μετάδοση των προγραμμάτων.
Ποδοσφαιρική Ομοσπονδία Τασμανίας

Η Ποδοσφαιρική Ομοσπονδία Τασμανίας (αγγλικά: "Football Federation Tasmania", FFT) είναι διοικητικό όργανο όσον αφορά το άθλημα του ποδοσφαίρου στην πολιτεία Τασμανία της Αυστραλίας. Η έδρα της βρίσκεται στο Χόμπαρτ και είναι υπεύθυνη για τη διεξαγωγή των ποδοσφαιρικών διοργανώσεων της πολιτείας, των πρωταθλημάτων όπως και του θεσμού του κυπέλλου.
Τότο Κουτούνιο

Ο Τότο Κουτούνιο ("Toto Cutugno", 7 Ιουλίου 1943) είναι Ιταλός ποπ τραγουδιστής, τραγουδοποιός και μουσικός. Είναι γνωστός για το τραγούδι που έγινε παγκόσμιο χιτ, το "L'Italiano", που κυκλοφόρησε το 1983 στο ομώνυμο άλμπουμ. Ο Τότο Κουτούνιο, επίσης, βγήκε πρώτος στον Διαγωνισμό Τραγουδιού της Eurovision το 1990 με το τραγούδι "", στο οποίο έγραψε τους στίχους και τη μουσική.
Τόμας Πέρσι, 1ος κόμης του Γούστερ

Ο Τόμας Πέρσι, 1ος κόμης του Γούστερ (1343 - 23 Ιουλίου 1403) Άγγλος ευγενής από την Οικογένεια Πέρσι ήταν μικρότερος γιος του Χένρι Πέρσι, 3ου βαρόνου του Πέρσι και της Μαρίας του Λάνκαστερ, εγγονής του Εδμόνδου Κράουτσμπακ και δισέγγονης του Ερρίκου Γ΄ της Αγγλίας. Ο Τόμας ήταν ένας από τους αρχηγούς της επανάστασης εναντίον του Ριχάρδου Β΄ με τον μεγαλύτερο αδελφό του Χένρι Πέρσι, 1ο Κόμη του Νορθάμπερλαντ και τον ανιψιό του Χότσπερ.

Ο Τόμας πολέμησε στον Εκατονταετή Πόλεμο εναντίον της Γαλλίας και συμμετείχε σε πολλές κυβερνητικές θέσεις στις Αγγλοκρατούμενες περιοχές της Γαλλίας όπως σενεσκάλιος και πρέσβης. Διορίστηκε την περίοδο 26 Ιανουαρίου 1384 - 22 Φεβρουαρίου 1385 "Στρατηγός του Νότου", ο Ριχάρδος Β΄ της Αγγλίας δημιούργησε για λογαριασμό του την κομητεία του Γούστερ (1397). Μετά την εξέγερση και την ανατροπή του Ριχάρδου Β΄ στην οποία ο Τόμας ήταν ένας από τους πρωταγωνιστές μαζί με τον αδελφό του και τον ανιψιό του συμμετείχε ξανά σε εξέγερση εναντίον του νέου βασιλιά Ερρίκου Δ΄ της Αγγλίας. 
Συνελήφθη στην "μάχη του Σρούσμπερυ" και αποκεφαλίστηκε στο Σρούσμπερυ σε τρεις μέρες στις 23 Ιουλίου 1403, τάφηκε στον ναό του Αγίου Πέτρου στο Σροπσάιρ ενώ το κεφάλι του κρεμάστηκε σε δημόσια θέα στην γέφυρα του Λονδίνου.
Ο Τόμας Πέρσι έκτισε στις αρχές της δεκαετίας του 1390 το "κάστρο του Γρουέσλ".
Εμφανίζεται στο έργο του Ουίλλιαμ Σαίξπηρ "Ερρίκος Δ΄, Μέρος Α΄" σαν επαναστατικός αρχηγός.
Φώτης Ματσάκας

Ο Φώτης Ματσάκας ήταν Έλληνας Αντιστασιακός και οπερατέρ και φωτογράφος του Δημοκρατικού Στρατού Ελλάδας κατά τη διάρκεια του Εμφυλίου Πολέμου.
Ποδοσφαιρική Ομοσπονδία Βόρειας Νέας Νότιας Ουαλίας

Η Ποδοσφαιρική Ομοσπονδία Βόρειας Νέας Νότιας Ουαλίας (αγγλικά: "Northern NSW Football", NNSWF) είναι διοικητικό όργανο όσον αφορά το άθλημα του ποδοσφαίρου στην πολιτεία Νέα Νότια Ουαλίαα (βόρειο τμήμα) της Αυστραλίας. Η έδρα της βρίσκεται στο Νιούκασλ και είναι υπεύθυνη για τη διεξαγωγή των πρωταθλημάτων της πολιτείας.
Καμπκαμπού

Το Καμπκαμπού () είναι σούπα ψαριού και ντομάτας, η οποία καταναλώνεται κυρίως στην Τυνησία. Το πιάτο είναι δημοφιλής. Είναι σχετικά υγιεινό και μπορεί να προετοιμαστεί εύκολα. Αποτελείται από μια σάλτσα στην οποία μαγειρεύεται φιλέτο ψαριού και προστίθεται κάπαρη, ελιές και λεμόνια. Το ψάρι μπορεί να είναι σφυρίδα, τόνος, σκουμπρί ή κάποιο άλλο. 
Τα κύρια συστατικά του τροφίμου είναι τα εξής: κρεμμύδι, ελαιόλαδο, πάστα ντομάτας, σκόρδο, τσίλι, αλάτι, πιπέρι, κύμινο, κάπαρη, λεμόνι, μαύρες και πράσινες ελιές με κουκούτσι, σαφράν.
Οικογένεια Πέρσι

Η Οικογένεια Πέρσι ήταν ισχυρή οικογένεια του Μεσαίωνα στην βόρεια Αγγλία με καταγωγή από τον Γουίλιαμ ντε Πέρσι (πέθανε το 1096) έναν Νορμανδό που έφτασε στην Αγγλία στις αρχές Δεκεμβρίου 1067 μαζί με τον Γουλιέλμο τον Κατακτητή, δημιούργησε την πρώτη κληρονομική βαρονία του Τοφλιφ στην Γιορκσάιρ και έκτισε ξανά το "κάστρο της Γιορκ". Το όνομα προέρχεται από την οικία Πέρσι-αν-Αούγκ στην Νορμανδία την πατρίδα της οικογένειας την εποχή της Νορμανδικής κατάκτησης. Τα μέλη τους είχαν τους τίτλους του κόμη του Νορθάμπερλαντ, του δούκα του Νορθάμπερλαντ και της βαρονίας των Πέρσι, το επώνυμο Πέρσι ξεκληρίστηκε δυο φορές από το γενεαλογικό δέντρο αλλά διασώθηκε από θηλυκές κληρονόμους. Τον 12ο αιώνα οι Πέρσι εμφανίζονται με την Αγνή ντε Πέρσι που ο σύζυγος της Ζοσλέν του Λέουβεν υιοθέτησε το επώνυμο και τον 18ο αιώνα η Ελισάβετ Σέιμουρ παντρεύτηκε τον Σερ Ούγο Σμίθσον που υιοθέτησε για δεύτερη φορά το επώνυμο και δημιούργησε το δουκάτο του Νορθάμπερλαντ. 

Μετά την άφιξη του στην Αγγλία ο Πέρσι ακολούθησε τον Γουλιέλμο στην "Εκστρατεία του βορρά" (1069 - 1070) και πήρε πολλές κομητείες στην Γιορκσάιρ από τον Ούγο ντ'Αβράνς. Την εποχή του Ερρίκου Β΄ της Αγγλίας η οικογένεια με τον θάνατο του τρίτου βαρόνου έμεινε με μια κληρονόμο την Αγνή ντε Πέρσι (πέθανε το 1203) με σημαντική προίκα όπως το Τοφλιφ στην Γιορκσάιρ. Η Αντελίζα του Λέουβεν χήρα δεύτερη σύζυγος του Ερρίκου Α΄ της Αγγλίας τακτοποίησε τον γάμο της Αγνής με τον μικρότερο ετεροθαλή αδελφό της Ζοσλέν του Λέουβεν. Με τον γάμο ο ευγενής Ζοσλέν από το Δουκάτο της Βραβάντης στην Αγία Ρωμαϊκή Αυτοκρατορία εγκαταστάθηκε στην Αγγλία. Οι απόγονοι τους υιοθέτησαν το επώνυμο "Πέρσι" και έγιναν κόμητες του Νορθάμπερλαντ, η οικογένεια Πέρσι έπαιξε σημαντικό ρόλο στην ιστορία της Αγγλίας και της Σκωτίας, έγιναν Φύλακες των Μαρς και διαπραγματεύτηκαν όλες τις Σκωτσέζικες υποθέσεις.
Μέλανι Γκαρσία

Η Μέλανι Γκαρσία Γκασπάρ (γεννημένη 9 Ιουνίου 2007) είναι Ισπανίδα τραγουδίστρια. Θα εκπροσωπήσει την Ισπανία στο Παιδικό Διαγωνισμό Τραγουδιού Eurovision 2019.

Η Μέλανι άρχισε να ενδιαφέρεται για την όπερα στην ηλικία των οκτώ ετών, όταν ήταν μέλος τοπικής χορωδίας στη Βαλένθια. Η Μέλανι άρχισε να διδάσκει αυτοπεποίθηση στο τραγούδι. Σε ηλικία δέκα ετών, η Μέλανι κέρδισε την έκδοση του La Voz Kids στην Ισπανία το 2018. Στις 29 Ιουνίου 2018, η Μέλανι κυκλοφόρησε το πρώτο της σινγκλ "Vivo por ella", ένα εξώφυλλο του "Vivo per lei" του Αντρέα Μποτσέλι. Το 2019 κυκλοφόρησε ένα δεύτερο σινγκλ, μια έκδοση εξωφύλλου του "O sole mio". Η Μέλανι επίσης συμμετείχε στην εκπομπή We Love Queen, όπου ερμήνευσε το τραγούδι Φρέντι Μέρκιουρι και Μονσεράτ Καμπαγιέ "Barcelona".

Έχει καταγωγή από την Ισπανία και την Αργεντινή.
Παυλίνος Β΄ Αντιοχείας

Ο Παυλίνος Β΄ Αντιοχείας ήταν χριστιανός επίσκοπος στην Αντιόχεια από το 362 μέχρι το 388.
Πύργος της Κούτζης

Ο Πύργος της Κούτζης, ή και Πύργος της Ευκαρπίας, είναι βυζαντινός πύργος που σώζεται λίγα χιλιόμετρα νοτίως της Ευκαρπίας Σερρών. Μέχρι σήμερα, ο πύργος έχει υποστεί πολλές φθορές, με αποτέλεσμα να μην διατηρείται σε καλή κατάσταση. Το παλαιότερο όνομα του πύργου, προέρχεται από την βυζαντινή ονομασία του χωριού.
Μον ντε λα Μαντλέν

Τα Μον ντε λα Μαντλέν (γαλλικά: Les monts de la Madeleine, ελληνικά: Τα όρη της Μαντλέν) είναι μια οροσειρά που βρίσκεται στο βόρειο τμήμα του Κεντρικού Ορεινού Όγκου (Μασίφ Σαντράλ) στη Γαλλία, η υψηλότερη κορυφή των οποίων είναι στο Πιέρ ντυ Ζουρ, σε υψόμετρο 1.164 μέτρων. Τα όρη κυριαρχούν στην πεδιάδα της Ροάν και σημειώνουν το όριο μεταξύ των νομών Αλλιέ και Λουάρ, στην περιοχή Ωβέρνη-Ρον-Αλπ.

Ο ορεινός όγκος πήρε το όνομά του από το εκκλησάκι της Μαντλέν, που χτίστηκε κατά τον Μεσαίωνα.
Έγγυον

Το Έγγυον είναι αρχαία πόλη Κρητών στην Σικελία, αναφέρεται από αρχαίους συγγραφείς όπως ο Κλαύδιος Πτολεμαίος και ο Πλούταρχος. Ο Διόδωρος Σικελιώτης γράφει ότι υπήρχε διάσημος ναός λατρείας της Μητέρας των Θεών Κυβέλης που ταυτίζεται με την Ρέα, ο ναός αυτός προκάλεσε την απληστεία του Βέρρες. Το Έγγυον πήρε το όνομα του από την πηγή που υπήρχε στην περιοχή όταν έφτασαν οι έποικοι από την Κρήτη, ο Διόδωρος γράφει :

"Οι Κρήτες της Σικελίας ωστόσο, μετά τον θάνατο του Μίνωα ενεπλάκησαν σε αιρετική διαμάχη· όντας ακυβέρνητοι και με τα πλοία τους να έχουν πυρποληθεί από τους Σικανούς (αρχαίοι λαοί της Σικελίας) οι οποίοι υπηρετούσαν τα συμφέροντα του Κωκάλου, εγκατέλειψαν κάθε ελπίδα επιστροφής στην πατρίδα τους και αποφασίζοντας να εγκατασταθούν μόνιμα κάπου στη Σικελία, μέρος αυτών ίδρυσαν εκεί μια πόλη την οποία βάπτισαν Μινώα, στο όνομα του βασιλέα τους, ενώ άλλοι, αφού περιπλανήθηκαν στην ενδοχώρα κατέλαβαν τοποθεσία φυσικά οχυρωμένη όπου έχτισαν την πόλη Έγγυον, όνομα εμπνευσμένο από τον χείμαρρο που την διέπλεε ακατάπαυστα."

Η θέση της πόλης είναι αβέβαιη, μερικοί την ταυτίζουν με το χωριό Γκαντζί που βρίσκεται περίπου 30 χιλιόμετρα νοτιοανατολικά από την Τσεφαλού στην Επαρχία Έννα που βρίσκεται στο κέντρο της Σικελίας. Η πιθανότερη θέση της είναι στην σημερινή Τροίνα.
Ομοιουσιανοί

Οι Ομοιουσιανοί ήταν ημιαρειανική ομάδα που θεωρούσε ότι η αντίληψη πως ο Υιός Ιησούς Χριστός είναι "ομοούσιος" με τον Πατέρα θα μπορούσε να οδηγήσει σε μοναρχιανές πεποιθήσεις, οπότε υποστήριζαν ότι ο Υιός ήταν "" και όχι "" με τον Πατέρα. Οι Ομοιουσιανοί αποτελούσαν την πιο μετριοπαθή τάση του Αρειανισμού σε σχέση με τους ριζοσπάστες Ανόμοιους, αλλά και τους Όμοιους.

Ηγετικές μορφές των Ομοιουσιανών ήταν ο Βασίλειος της Αγκύρας και ο Γεώργιος της Λαοδικείας. Σταδιακά οι Ομοιουσιανοί προσέγγισαν τους Ορθοδόξους στο χριστολογικό ζήτημα και κάποιοι ενώθηκαν μαζί τους αποδεχόμενοι το Σύμβολο της Νίκαιας.

Ο Μέγας Αθανάσιος δεχόταν σε κοινωνία τους Ομοιουσιανούς ακόμα κι αν δεν χρησιμοποιούσαν τον όρο "ομοούσιος", αρκεί να δέχονταν ότι ο Ιησούς Χριστός ήταν "«αληθώς φύσει Υιός»" του Πατέρα. Την περίοδο της αρειανικής διαμάχης, οι Ομοιουσιανοί αποτελούσαν την πλειοψηφία των επισκόπων της Μικράς Ασίας. Μάλιστα, ο Κύριλλος Α΄ Ιεροσολύμων ήταν τυπικά Ομοιουσιανός, έχοντας όμως ορθόδοξη θεολογία.

Οι ενωτικές προσπάθειες των Ομοιουσιανών με τους Ορθοδόξους επιτάχυναν την εξέλιξη του ζητήματος της πνευματομαχίας.
Πιάτσα Αρμερίνα

Η Πιάτσα Αρμερίνα είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στην νότια Ιταλία. Η πόλη της Πιάτσα όπως ονομαζόταν πριν το 1862 αναπτύχθηκε σημαντικά τον 11ο αιώνα, την εποχή που κατείχαν την Σικελία οι Νορμανδοί, οι Λομβαρδοί είχαν εγκατασταθεί στα κεντρικά και ανατολικά του νησιού. Η πόλη κατοικήθηκε για πρώτη φορά τα προϊστορικά χρόνια αλλά αναπτύχθηκε σημαντικά στην Ρωμαϊκή αυτοκρατορία, βρέθηκε ένα μεγάλο μωσαϊκό από εκείνη την περίοδο. Ο διάσημος αστυνομικός Μπόρις Τζουλιάνο (1930 - 1979) γεννήθηκε στην Πιάτσα Αρμερίνα. Ο Καθεδρικός ναός της πόλης του 17ου αιώνα χτίστηκε στην παλιότερη τοπική εκκλησία του 15ου αιώνα, ο πύργος με το καμπαναριό της παλιότερης εκκλησίας χρησιμοποιήθηκε και στον Καθεδρικό.
Μπαρτ Σένκεφελντ

Ο Μπαρτ Σένκεφελντ ("Bart Schenkeveld," ολλανδική προφορά:[ˈbɑrt ˈsxɛŋkəˌvɛlt], γενν. 28 Αυγούστου 1991) είναι Ολλανδός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Παναθηναϊκό.
Χέντβιχ του Φόρμπαχ

Η Χέντβιχ, γερμ. Hedwig (π. 1058 - π. 1090) από τον Οίκο του Φόρμπαχ ήταν κόρη του κόμη του Φόρμπαχ, κυρία του κάστρου Σύππλινγκενμπουργκ και με τον γάμο της έγινε κόμισσα περιοχών στη Σαξονία. Έγινε μητέρα του Λοθάριου Β΄ της Γερμανίας και Γ΄ της Ιταλίας.

μικρογραφία|αριστερά|150px|Ο Λοθάριος Β΄ της Γερμανίας και Γ΄ της Ιταλίας, γιος της Χέντβιχ του Φόρμπαχ.
Λαμπερσάρ

Το Λαμπερσάρ (γαλλικά: "Lambersart") είναι γαλλική κοινότητα συνορεύουσα με την Λιλ, η οποία βρίσκεται εντός του νομού του Νορ, στην περιοχή των Ω-ντε-Φρανς. Αποτελεί τμήμα της Ευρωπαϊκή Μητρόπολη της Λιλ.
Καστελντιντόνε

To Καστελντιντόνε ( Κρεμονική διάλεκτος :Καστελντιντόσουν () είναι δήμος της επαρχίας Κρεμόνας στην ιταλική περιοχή της Λομβαρδίας, που βρίσκεται περίπου 110 χιλιόμετρα νοτιοανατολικά του Μιλάνου και περίπου 30 χιλιόμετρα ανατολικά της Κρεμόνας.

Το Καστελντιντόνε συνορεύει με τους ακόλουθους δήμους: Καζαλματζόρε, Μαρτινιάνα ντι Πο, Πιαντένα, Ριβαρόλο ντελ Ρε εντ Ουνίτι, Ριβαρόλο Μαντοβάνο, Σαν Τζοβάνι ιν Κρότσε.
Φρίξος Μικελλίδης

Ο Φρίξος Μικελλίδης (1904 – 1972) ήταν Κύπριος αθλητής του στίβου ο οποίος ειδικευόταν στα άλματα.

Γεννήθηκε το 1904 και ήταν αθλητής στίβου του Γ. Σ. «Τα Παγκύπρια» Λευκωσίας. Το 1922 στο Παγκύπριο Πρωτάθλημα Στίβου, κατέκτησε το χρυσό μετάλλιο στο άλμα εις τριπλούν. Την επόμενη χρονιά, στο εθνικό πρωτάθλημα, κέρδισε το χρυσό μετάλλιο στο άλμα εις τριπλούν και το αργυρό στο άλμα εις ύψος. 

Το 1924 πήρε μέρος στο Πανελλήνιο Πρωτάθλημα Στίβου που διεξήχθη στην Αθήνα, κερδίζοντας το χρυσό μετάλλιο στο άλμα εις τριπλούν (13,585 μ.). 

Στα Α΄ Αβερώφεια Αθηνών που πραγματοποιήθηκαν στις 25 Μαρτίου του 1925, δημιούργησε πανελλήνια επίδοση με άλμα 13.78 μ.. Το ίδιο έτος, συμμετείχε στους Ελληνογαλλικούς αγώνες στο Παναθηναϊκό Στάδιο όπου κατέκτησε χρυσό μετάλλιο στο άλμα εις μήκος (6,145 μ.).<ref name=5/4/1925ebros>Εφημερίδα «Εμπρός», 5/4/1925, σ. 2 "efimeris.nlg.gr", Ανακτήθηκε 26 Σεπτεμβρίου 2019</ref>

Στο Πανελλήνιο Πρωτάθλημα Στίβου του 1925 που διοργανώθηκε για πρώτη φορά στη Λεμεσό, κατέκτησε το χρυσό μετάλλιο στο άλμα εις μήκος (6.47 μ.) και στο άλμα εις τριπλούν (13.91 μ.). Η επίδοσή του στο άλμα εις τριπλούν, αποτέλεσε νέο Πανελλήνιο ρεκόρ. Πέθανε το 1972 σε ηλικία 68 ετών.
Η Έρημος των Ταρτάρων

Η Έρημος των Ταρτάρων ιταλικά: Il Deserto dei Tartari), είναι μια δραματική ταινία ιταλικής παραγωγής του 1976, βασισμένη στο
ομώνυμο μυθιστόρημα του Ντίνο Μπουτζάτι. Η σκηνοθεσία είναι του Βαλέριο Ζουρλίνι και πρωταγωνιστούν οι Ζακ Περέν, Τζουλιάνο Τζέμα, Φερνάντο Ρέι, Μαξ Φον Σίντοφ και ο Βιτόριο Γκάσμαν.
Η 1η Ταινία του Ντάγκ

Το Η 1η Ταινία του Ντάγκ είναι ταινία κινουμένων σχεδίων παραγωγής 1999, βασισμένη στην σειρά της Disney και του Nickelodeon "Doug". Η ταινία σκηνοθετήθηκε από τον Μορίς Τζόις, και πρωταγωνιστούν οι ηθοποιοί Τομ Μασού, Φρεντ Νιούμαν, Κρις Φίλιπς, Κόνστανς Σούλμαν, Φρανκ Γουέλκερ, Άλις Πλαιτεν και Γκάι Χάντλεϋ. Παράχθηκε από την Walt Disney Television Animation και την Jumbo Pictures, και κυκλοφόρησε από την Buena Vista Pictures Distribution στις 26 Μαρτίου 1999. Στους κινηματογράφους, η μικρού μήκους ταινία "Opera Box" από την τηλεοπτική σειρά "Mickey Mouse Works" προβαλλόταν πριν την ταινία. Η αναφερόμενη περιλαμβάνει τους Ντόναλντ και Νταίζη Ντακ. Παρά τον τίτλο και την επιτυχία της ταινίας στο box office, δεν κηρύχθηκαν άλλες ταινίες βασισμένες στο "Doug". Πρόκειται για το φινάλε ολόκληρης της σειράς.
Γκέμπχαρτ του Σούπλινμπουργκ

μικρογραφία|αριστερά|150px|Ο Λοθάριος Β΄ της Γερμανίας, γιος του Γκέμπχαρτ.
Ο Γκέμπχαρτ του Σούπλινμπουργκ, (Γερμανικά : "Gebhard", πέθανε στις 9 Ιουνίου 1075) από τον Οίκο του Σούππλινμπουργκ ήταν κόμης του Χάρτσγκαου και του Νόρττυρινγκαου στη Σαξονία. Ο γιος του ήταν ο Λοθάριος Γ΄ Σούπλινμπουργκ, Αυτοκράτορας της Αγίας Ρωμαϊκής Αυτοκρατορίας. 
Ο Γκέμπχαρτ του Σούπλινμπουργκ ήταν γιος του κόμητος Μπέρνχαρντ του Σούπλινμπουργκ (πέθανε γύρω στο 1069) και της Ίδας του Κβέρφουρτ, ανιψιάς του Αποστόλου Μπρούνο του Κβέρφουρτ, διαδέχθηκε τον πατέρα του στο Χάρτσγκαου και το Νόρττυρινγκαου (1052).

Παντρεύτηκε την Χέντβιχ του Φόρμπαχ (πέθανε γύρω στο 1069) κόρη του Βαυαρού κόμη Φρειδερίκου του Φόρμπαχ και διάδοχο στο κάστρο του Σούππλινμπουργκ. Σύμφωνα με το "Παγκόσμιο Σαξονικό Χρονικό" είχε να αντιμετωπίσει την αντίσταση των αντίπαλων κομήτων του Γκόσεκ, συγγενών του Αδαλβέρτου αρχιεπισκόπου του Αμβούργου ο οποίος ακύρωσε τον γάμο. Ο Γκέμπχαρτ ενώθηκε μαζί με άλλους Σάξονες ευγενείς στην επανάσταση του Όθων του Νόρτχαϊμ και του Μπούρχαρτ Β΄, επισκόπου του Χάμπερστατ εναντίον του αυτοκράτορα Ερρίκου Δ΄ από τον Οίκο των Σαλίων. Έπεσε στην μάχη του Λάνγκενσαλτσα εναντίον των δυνάμεων του βασιλιά (1075), ο μεταθανάτιος γιος του Λοθάριος γεννήθηκε αμέσως μετά.
Μπαραφράνκα

Η Μπαραφράνκα είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στην νότια Ιταλία. Η Ρωμαϊκή αυτοκρατορία έκτισε στην θέση της ένα κάστρο, η σύγχρονη πόλη πήρε το όνομα της από την Ιταλική οικογένεια Μπαρρέσι. Η Μπαραφράνκα έχει σημαντικά αξιοθέατα όπως ο Καθεδρικός ναός της πόλης που οικοδομήθηκε τον 18ο αιώνα σε ρυθμό Σικελικού Μπαρόκ και το μοναστήρι του Αγίου Βενέδικτου επίσης σε ρυθμό Μπαρόκ. Η εκκλησία της Σάντα Μαρία ντελ΄Ίστρια περιέχει τον "Ευαγγελισμό της Ματία Πρέτι".
Κραυγή Τρόμου

Το Κραυγή Τρόμου ή Ο Κρίκος των Εγκλημάτων ή Σφαγή στο Ακρογιάλι της Ηδονής ή Το Σπίτι με τα Αλυσιδωτά Εγκλήματα (ιταλικά: "Ecologia del delitto" ή "Reazione a catena") είναι ιταλική τζάλο ταινία του 1971, σε σκηνοθεσία του Μάριο Μπάβα. Ο Μπάβα συνέγραψε το σενάριο με τους Τζουζέπε Τσακαριέλο, Φίλιπο Οτόνι, και Σέρτζιο Κανεβάρι. Η ιστορία είναι των Νταρντάνο Σακέτι και Φράνκο Μπαρμπέρι. Πρωταγωνιστούν οι Κλοντίν Οζέρ, Λουίτζι Πιστίλι, και Λάουρα Μπέτι. Ο Κάρλο Ραμπάλντι δημιούργησε τα τρομακτικά και αιματηρά εφέ. Η ιστορία περιγράφει τις ταυτόχρονες δολοφονικές δραστηριότητες πολλών διαφορετικών χαρακτήρων για μια κληρονομιά.

Θεωρείται ως η πιο βίαιη ταινία του Μπάβα, με έμφαση στους γραφικά αιματοβαμμένους φόνους, οι οποίοι ήταν αντικείμενο έμπνευσης για τις μεταγενέστερες σλάσερ ταινίες. Το 2005 ψηφίσθηκε ως μία από τις 50 καλύτερες ταινίες τρόμου όλων των εποχών.